Document ID: 32015R0180

KOMISJONI MÄÄRUS (EL) 2015/180,
9. veebruar 2015,
millega muudetakse määrust (EÜ) nr 748/2009 nimekirja kohta õhusõiduki käitajatest, kes teostasid Euroopa Parlamendi ja nõukogu direktiivi 2003/87/EÜ I lisas loetletud lennutegevusi 1. jaanuaril 2006 või pärast seda, millega täpsustatakse iga õhusõiduki käitajat haldav liikmesriik
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 18a lõike 3 punkti b,
ning arvestades järgmist:
(1)
Euroopa Parlamendi ja nõukogu direktiiviga 2008/101/EÜ (2) muudeti direktiivi 2003/87/EÜ, et lisada lennutegevus liidu kasvuhoonegaaside saastekvootidega kauplemise süsteemi.
(2)
Komisjoni määrusega (EÜ) nr 748/2009 (3) kehtestati selliste õhusõiduki käitajate nimekiri, kes teostasid direktiivi 2003/87/EÜ I lisas kindlaks määratud lennutegevust 1. jaanuaril 2006 või pärast seda.
(3)
Nimekirja eesmärk on vähendada õhusõiduki käitajate halduskoormust ja anda teavet selle kohta, milline liikmesriik konkreetset õhusõiduki käitajat haldab.
(4)
Õhusõiduki käitajate lisamine liidu kasvuhoonegaaside saastekvootidega kauplemise süsteemi sõltub direktiivi 2003/87/EÜ I lisas kindlaks määratud lennutegevusvaldkondades tegutsemisest ega sõltu sellest, kas õhusõiduki käitaja on lisatud kõnealuse direktiivi artikli 18a lõike 3 kohasesse komisjoni nimekirja või mitte.
(5)
Õhusõiduki käitajate nimekirja ajakohastamisel, mille eesmärk on lisada sinna õhusõidukite käitajad, kes tegutsesid direktiivi 2003/87/EÜ I lisas loetletud lennutegevusvaldkondades 2014. aastal, on arvesse võetud õhusõidukite nimekirja sisaldavaid deklaratsioone, mille õhusõiduki käitajad ja teenuseosutajad on komisjonile esitanud. Esitatud teabe puudulikkuse tõttu sisaldab ajakohastatud nimekiri õhusõiduki käitajate asemel lisaks ka mitut haldusettevõtjat ja teenuseosutajat ning õhusõidukite registreerimistähiseid.
(6)
Seepärast tuleks määrust (EÜ) nr 748/2009 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 748/2009 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrus on tervikuna siduv ja vahetult kohaldatav kõikides liikmesriikides.
Brüssel, 9. veebruar 2015

Labels: 8
18
20